দরকার ছিল না। দরকার ছিল না অাওয়ামী লীগের মতো একটি শক্তিশালী রাজনৈতিক দলের এতটা অাপসকামিতার। বাংলাদেশ, বাঙালি ও বাংলা ভাষা বিরোধী এই গোষ্ঠীর সঙ্গে অাপস না করলে কী হতো? কিচ্ছু করতে পারত না তারা। কারণ তারা নিজেরাই জানে তারা যে অারব-মার্কিন সাহায্যের উপর নির্ভরশীল। তারা জানে তাদের মেরুদণ্ড কতটা দুর্বল। মাননীয় প্রধানমন্ত্রী অাজ এইসব মেরুদণ্ডহীন এবং দেশ, জাতি ও ভাষা বিরোধীদের মেরুদণ্ডকে ঠেকা দিলেন। তাই বলে কি তারা দলে দলে অাওয়ামী লীগে যোগ দেবে? তৃণমূলে অাওয়ামী লীগকে শক্তিশালী করবে? ভোটটা অাওয়ামী লীগকে দেবে? প্রশ্নই অাসে না। তাদের দাবি অনুযায়ী অাওয়ামী লীগ যদি এই বাংলাদেশে ইসলামি হুকুমতও চালু করে, খলিফার যুগও যদি ফিরিয়ে অানে, তবু অাওয়ামী লীগকে তারা ইসলামের দুষমন মনে করবে, তবু তাদের ভোটটি অাওয়ামী লীগকে দেবে না।